Május 1-jétől megnyitja munkaerőpiacát Finnország | Belföld - Magyarország hírei | Győr-Moson-Sopron - kisalfold.hu
Belföld - Magyarország hírei > Május 1-jétől megnyitja munkaerőpiacát Finnország Május 1-jétől megnyitja munkaerőpiacát Finnország eurohirek.hu	2006.02.10. 14:19
Finnország május 1-jétől megnyitja munkaerőpiacát a tíz, 2004-ben csatlakozott európai uniós tagország munkavállalói előtt. A finn kormány azután döntött így, hogy megegyezett a szakszervezetekkel.	Az EU tagországainak április végéig kell meghozniuk a hivatalos döntésüket, hogy az első két év után korlátozzák-e további három évig a munkaerő-áramlást.Az EU 15 régi tagállama közül három, Nagy-Britannia, Írország és Svédország nem korlátozta munkaerőpiacát az új tagállamok munkavállalói előtt.Az Európai Bizottság jelentése szerint ezekben az országokban kiemelkedő volt a gazdasági növekedés, csökkent a munkanélküliség és nőtt a foglalkoztatottság.A bizottság nem tehet hivatalos ajánlást, minden tagország maga dönt. Németország és Ausztria már jelezte, hogy fenntartja a korlátozást.Baráth Etele, európai ügyekért felelős tárca nélküli miniszter üdvözölte a finn kormány döntését, amelynek eredményeként májustól a magyarok is szabadon vállalhatnak munkát a skandináv országban.A miniszter közölte: Magyarország arra számít, hogy a közeljövőben a lehető legtöbb régi tagállam hasonló döntést hoz. Kövessen minket, kommentelje híreinket a Kisalfold.hu Facebook oldalán!
Belföld - Magyarország hírei > Május 1-jétől megnyitja munkaerőpiacát Finnország Önnek ajánljukkisalföld-exkluzív törökországból Tovább olvasomBetöltés